Na temelju članka 30.stavka 2. Ustavnog zakona o pravima nacionalnih manjina u Republici Hrvatskoj („Narodne novine“, br. 155/01), Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine“, br. 24/06) i članka 32. Statuta Općine Biskupija („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20 i 3/21), općinsko vijeće općine Biskupija, na 4.sjednici, od dana 24. rujna 2021.godine, donosi

O D L U K U

o naknadi troškova i nagradi za rad članovima vijeća i predstavnicima nacionalnih manjina

Članak 1.

Pod pravom na naknadu troškova podrazumijeva se pravo na naknadu troškova javnog prijevoza i pravo na dnevnice u visini propisanoj odlukom Vlade Republike Hrvatske o visini dnevnice za službena putovanja u zemlji i inozemstvu, o visini naknada za terenski dodatak i za korištenje osobnog automobila u službene svrhe.

Članak 2.

Članovi vijeća i predstavnici nacionalnih manjina ostvaruju pravo na mjesečnu nagradu u visini i to:

-predsjednik vijeća nacionalne manjine i predstavnik nacionalne manjine u iznosu od 50% od iznosa naknade koju ostvaruje predsjednik Općinskog vijeća općine Biskupija,

-članovi vijeća nacionalne manjine u iznosu od 40% od iznosa naknade koju ostvaruju članovi Općinskog vijeća Općine Biskupija.

Članak 3.

Danom stupanja na snagu ove Odluke prestaje važiti Odluka o naknadi troškova i nagradi za rad članovima vijeća i predstavnicima nacionalnih manjina („Službeni vjesnik Šibensko-kninske županije“, broj 12/06 i 08/12).

Ova odluka stupa na snagu osmog dana od dana objave u („Službenom vjesniku Šibensko-kninske županije).

KLASA: 016-01/21-01/4

URBROJ: 2182/17-01-21-01

Orlić, 24. rujna 2021.godine

OPĆINSKO VIJEĆE

OPĆINE BISKUPIJA

PEREDSJEDNIK:

Dragan Vukmirović